OpenLLM-France/wikimedia huggingface dataset:
# Gol olinpiko

Futbolaz ari garela, gol olinpikoa deritzo jokaldi bati, non baloia kornerretik zuzenean aurkariaren atera bidaltzen den. Oso bakanetan gertatzen da, eta jokalari gutxik lortu izan dute horrelakorik sartzea.
Izena hartzen du era horretan sartutako lehen goletik, zeina Cesareo Onzari jokalari argentinarrak sartu baitzuen, berau Club Atletico Huracán eta Argentinako selekzioko jokalaria. Balentria gertatu zen 1924ko urriaren 2an Sportivo Barracas taldearen zelaian, Buenos Airesen bertan, adiskidantzako partida batean, Argentinako eta Uruguayko selekzioen artean, azken hau Parisen jokatutako Olinpiar Jokoetako txapelduna. Partida etxekoek irabazi zuten, 2-1. Era horretako lehen tantoa izan zen, baliozkotua jokoaren arauak erreformatu ondoren. Famatu egin zen “Onzarik olinpikoei sartutako gola” moduan, baina aurrerago laburtu egin zen, “gol olinpikoa” izateraino. Harrezkero, horrela deitu zitzaien era horretako golei, aurrez araudiak ez baitzuen onartzen kornerretik zuzenean sartutak golik.
Gol olinpiko gehien futbolari turkiar batek sartu zituen, Şükrü Gülesin izenekoa, bere karreran 32 gol sartu baitzituen era horretan. XX. mendeko 50. hamarraldian Errekorren Guinnes liburuan agertu omen zen. Lehen gol olinpikoa Olinpiar Joko batzuetan Megan Rapinoe jokalari estatubatuarrak sartu zuen, 2012ko emakumeen arteko finalerdietan. Munduko Kopan sartutako lehen gol olinpikoa, berriz, Marco Coll jokalari kolonbiarrak sartu zion Lev Yashin atezain errusiar mitikoari, 1962an. 2019ko Emakumezkoen Munduko Kopan, aldiz, Elise Kellond-Knight jokalari australiarrak sartu zion gol olinpiko bat Norvegiari 83. minutuan. Hala ere, Norvegiak egin zuen aurrera, penaltietan.
Gol olinpiko bat sartzen denean, jeneralean atezainaren akats gisa hartzen da.

## Erreferentziak

* ↑ «Wayback Machine» web.archive.org 2011-06-10 (Noiz kontsultatua: 2019-06-28).
* ↑ (Gaztelaniaz) Algunas novedades sobre el gol olímpico | Cuadernos de Fútbol. (Noiz kontsultatua: 2019-06-28).
* ↑ (Gaztelaniaz) «Cesáreo Onzari, el inventor del gol olímpico» El Gráfico (Noiz kontsultatua: 2019-06-28).
* ↑ (Gaztelaniaz) Jaimefutbol. «Fútbol con pelotas - Marcos Coll y Caimán Sánchez se emocionan con Chile-62 después de 50 años» Fútbol con pelotas (Noiz kontsultatua: 2019-06-28).

## Kanpo estekak

* Datuak: Q906305
* Multimedia: Corner kick / Q906305
# Gokudō kuroshakai

Euri txakurra (japonieraz: 極道黒社会, Gokudō kuroshakai) 1997ko Takashi Miike japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Yuuji yakuzako kidea da eta Taipeira alde egin behar izan du; eta gainera, bere bizitza are gehiago nahastuko da bere kargura haur mutua uzten dutenean.

## Aktoreak

| Aktorea | Pertsonaia |
| Show Aikawa | Yuuji |
| Sau Leung "Blacky" Ko | Jabea |
| Xianmei Chen | Lilly |
| Zhang Shi | |
| Jianqin He | |
| Tomorowo Taguchi | |

## Erreferentziak

* ↑ www.sansebastianfestival.com

## Kanpo estekak

* Datuak: Q3417833
# Gol (Norvegia)

Gol Norvegiako udalerria da. Buskerud konderrian kokatua dago. 532.51 km² ditu eta 4.439 biztanle ditu.

## Mugakideak

Honako udalerri hauekin egiten du muga:
Nesbyen Ål Hemsedal Nord-Aurdal Sør-Aurdal

## Kanpo estekak

* Datuak: Q493301
* Multimedia: Gol / Q493301
# Goki Tomozawa

Goki Tomozawa (japonieraz: 友澤 剛気, 1991ko otsailaren 14a - ) Japoniako futbolaria da.
Hainbat futbol taldetan jokatu du, esaterako YSCC Yokohama.

## Kanpo estekak

* (Japonieraz) J.League Data Site
* Datuak: Q17229357
# Gokkun

Gokkuna (japonieraz: ゴックン) gizonezko baten edo gehiagoren esperma ontzi batetik edatean datzan sexu-jarduera da. Askotan lotuta egoten da bukkakearekin, gizon guztiei felazio bat egin ostean hazi guztia batera edanez.
Gokkun hitza japonierazko hitz onomatopeikoa da eta irenstean egiten den hotsa esan nahi du.

## Pornografia

Gokkuna pornografian agertu ohi den genero bat da, batez ere Japonian produzitutako bideotan. Moodyz, Soft on Demand eta Shuttle Japan bezalako ekoiztetxeek Gokkun heterosexuala landu ohi dute. Coat Kuratatsuk gokkun homosexuala.

## Erreferentziak

* ↑ Dufour, Dany-Robert.. (impr. 2009). La cité perverse libéralisme et pornographie. Denoël ISBN 978-2-207-26120-0. PMC 495286878. (Noiz kontsultatua: 2021-01-01).
* ↑ Thomas, G. M.. (2004). Extremes : living the contradictions of contemporary Japan. Kaichan ISBN 0-9546789-0-7. PMC 56463523. (Noiz kontsultatua: 2021-01-01).

## Kanpo estekak

* Datuak: Q1052340
* Multimedia: Gokkun / Q1052340
# Gola (Koprivnica-Križevci)

Gola (Koprivnica-Križevci) Kroaziako udalerri bat da, Koprivnica-Križevci eskualdean. Azken zentsuaren arabera 2.078 biztanle zituen.

## Kanpo estekak

* Datuak: Q376316
* Multimedia: Gola municipality / Q376316
# Gol

Gola (ingelesez: Goal; helburu) talde-kiroletan egitura fisiko batek (orokorrean baloia) helburu-lerroa gainditzean lortzen dena da. Gol batek, lortu duen taldearentzako puntu edo tantu bat suposatzen du, kirol hauen helburua azken finean hori izaten delarik.

## Golak sartzeko metodoak

Kirol batzuetan, gola da puntuak lortzeko aukera bakarra. Kirol horietan, behin betiko markagailuak talde bakoitzak sartutako golak adierazten du eta zehaztutako denboran gol gehien egiten dituen taldeak irabazten du.
Beste kirol batzuetan, puntuak lortu ahal dira beste era batzuetaz. Beste kirol horietan, puntu bakoitzak balio desberdinak izan ditzake (puntu bat baino gehiago).

## Egitura

Gol baten egitura ezberdina izango da kirolaren arabera. Kirol gehienetan, ate bana kokatzen da zelaiaren bi alboetan.

## Ikus, gainera

* Goleatzaile

## Kanpo estekak

* FIFAren webgune ofiziala (Partida baten garailea zehazteko prozedurak)
* Datuak: Q18530
* Multimedia: Goals (sport) / Q18530
# Hangen-Weisheim

Hangen-Weisheim Alemaniako udalerria da. Renania-Palatinatua estatuan kokatuta dago, [[Alzey-Worms (barrutia)|Alzey-Worms]] barrutian. 2014an 464 biztanle zituen 4,6 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q562905
* Multimedia: Hangen-Weisheim / Q562905
# Hanging Rock (Ohio)

Hanging Rock Ohioko herri bat da. Lawrence konderrian kokatua dago. 2010ean 221 biztanle zituen, 1,44 kilometro koadrotan banatuta.

## Ikus, gainera

* Lawrence konderria

## Kanpo estekak

* Datuak: Q2317920
* Multimedia: Hanging Rock, Ohio / Q2317920
# Hanging Grove udalerria, Jasper konderria (Indiana)

Hanging Grove udalerria Ameriketako Estatu Batuetako Indiana estatuko udalerri bat da, Jasper konderrian. Azken zentsuaren arabera 209 biztanle zituen, 29.91 milia karratu (77.5 km$^2$) eremuan.

## Ekonomia

2020ko zentsuaren arabera, Hanging Grove udalerriak 102 etxebizitza zeuden. Per capita diru-sarrerak 58.448 estatubatuar dolar ziren.

## Kanpo estekak

* Datuak: Q5648000
# Hangar

Hangarra aireontziak gorde eta mantentzeko erabiltzen den toki bat da, orokorrean tamaina handikoak eta aerodromoetan kokatua. Hangetarako egiturek sarrera zabalak izan behar dituzte aireontzientzat. Hangarrak sailkatu daitezke hegazkinak sartzeko uzten den distantziaren arabera, hau da, zutaberik gabe geratzen den aire-eremuaren zabaleraren arabera:
| Tamaina | Sarrera |
| S | - 30 m |
| M | 30 - 60 m |
| L | 60 - 90 m |
| XL | 90 - 120 m |
| XXL | 120m + |

## Kanpo estekak

* Datuak: Q192375
* Multimedia: Hangars / Q192375
# Hangard

Hangard Frantziako udalerria da, Somme departamenduan dagoena, Frantzia Garaia eskualdean. 2013an 116 biztanle zituen.

## Demografia
### Biztanleria

2007an Hangard udalerrian erroldatutako biztanleak 116 ziren. Familiak 44 ziren, horien artean 12 pertsona bakarrekoak ziren (12 bakarrik bizi ziren gizonak), 12 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 46 etxebizitza zeuden, 44 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. 45 etxeak ziren eta 1apartamentu bat zen. 44 etxebizitza nagusietatik 32 bere jabearen bizilekua ziren eta 12 alokairuan okupaturik zeuden; 1ek bi gela zituen, 5 etxek hiru zituzten, 13 etxek lau zituzten eta 26 etxek bost zituzten. 38 etxek euren parking plaza propioa zuten azpian. 14 etxetan ibilgailu bat zegoen eta 26 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Hangard udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 4 | 55-59 | 8 |
| 4 | 50-54 | 4 |
| 4 | 45-49 | 0 |
| 4 | 40-44 | 4 |
| 4 | 35-39 | 4 |
| 8 | 30-34 | 4 |
| 8 | 25-29 | 4 |
| 0 | 20-24 | 0 |
| 14 | 15-19 | 0 |
| 8 | 10-14 | 4 |
| 8 | 5-9 | 0 |
| 8 | 0tik 4ra | 4 |

## Ekonomia

2007an lan egiteko adina zuten pertsonak 79 ziren, horien artean 68 aktiboak ziren eta 11 inaktiboak ziren. 68 pertsona aktiboetatik 63 lanean zeuden (37 gizon eta 26 emakume) eta 5 langabezian zeuden (2 gizon eta 3 emakume). 11 pertsona inaktiboetatik 5 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Hangard udalerrian 7 nekazaritza-ustiategi zeuden, 798 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q818370
* Multimedia: Hangard / Q818370
# Hang 'Em High

Hang 'Em High (euskaraz Urka 'tzak goi-goian) 1968ko Ted Post estatubatuar zinema zuzendariaren western filma da. Clint Eastwood, Inger Stevens, Ed Begley eta Pat Hingle aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Jed Cooper (Clint Eastwood) azienda lapurtzea leporatzen dioten eta justizia heuren eskutik hartu nahi duten bederatzi gizonek urkatzera doaz. Halere, bi akats egingo dituzte: bata okerreko gizona urkamendira eramatea, eta bigarrena hil dutelakoan bizirik uztea. Azken unean Fentom epailearen (Pat Hingle) agindupeko sheriffak heriotzetik salbatuko du. Epaileak Cooperri iragana ahaztu dezala aholkatu eta Oklahomako lurraldean komisari lanpostua eskeiniko dio, bertan eginkizun zailak bete eta kriminalak epailearen aurrera epaituak izateko eramanez.
Halere, Cooperren bizitza urkamendiko sokak estutzerakoan lepoan utzi zion zauriaz markatua dago, gainera egun batez bederatzi gizon horietako bostek erasotu eta larriki zauritua utziko dute. Raquel (Inger Stevens) izeneko emakumeak zaindu eta sendatuko du, eta trukean bere senarra hil eta ondoren bera nork bortxatu zuen topa dezan eskatuko dio. Cooper zaurietatik sendatzean epaileak bost erasotzaileak atzeman eta atxilotzeko baimena emango dio.

## Aktoreak

* Clint Eastwood: Jed Cooper
* Inger Stevens: Rachel Warren
* Ed Begley: Wilson kapitaina
* Pat Hingle: Adam Fenton epailea
* Ben Johnson: Dave Bliss marshalla
* Charles McGraw: Ray Calhoun sheriffa, Red Creek
* Ruth White: Madame 'Peaches' Sophie
* Bruce Dern: Miller
* Alan Hale Jr.: Matt Stone
* Arlene Golonka: Jennifer
* James Westerfield: Presoa
* Dennis Hopper: Profeta
* L.Q. Jones: Loomis

## Kanpo estekak

* Hang 'Em High filmaren iragarkia ikusgai. Youtube.com (Ingelesez)
* Hang 'Em High filmaren IMDBko fitxa irakurgai (Ingelesez)
* Datuak: Q1427026
* Multimedia: Hang 'Em High / Q1427026
# Guhrow

Guhrow Alemaniako udalerria da. Brandenburgo estatuan kokatuta dago, [[Spree-Neiße (barrutia)|Spree-Neiße]] barrutian. 2014an 531 biztanle zituen 6,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q640819
* Multimedia: Guhrow/Góry / Q640819
# Guhsania

Guhsania ongi ezagunak diren ammonite izeneko zefalopodoen artean genero fosil bat da. Jurasikoan bizi ziren, hau da, orain dela 200 milioi urtetik 145 milioi urtera gutxi gorabehera.

## Erreferentziak

* ↑ (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q5615316
# Guia Lopes da Laguna

Guia Lopes da Laguna Brasilgo udalerri bat da, Mato Grosso do Sul estatuan kokatua. 9.939 biztanle ditu 1.210,606 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q1793002
* Multimedia: Guia Lopes da Laguna / Q1793002
# Gugu Dlamini

Gugu Dlamini (1962 – Durban, 1998ko abenduaren 21a) KwaMancinzako (KwaZulu-Natal probintziako hiria) emakume hegoafrikar bat izan zen, Hiesaren Aurkako Munduko Egunean zulu hizkuntzan eta telebista nazionalean seropositiboa zela onartu eta egun batzuetara harrikatu eta hil zuten.
Hil zuten arte, Dlamini GIB/HIESarekin Bizi Diren Pertsonen Elkarte Nazionaleko borondatezko langilea izan zen, eta hegoafrikarrak konbentzitu nahi zituen GIBaz kutsatutako pertsonak ez diskriminatzeko.

## Hilketa

Bere adierazpenen ondoren, ezagutzen zuten erizainen arabera, KwaMashu udalerriko bizilagunek mehatxatu zuten behin eta berriz, Durban kanpoaldean, bere komunitateari ospe txarra ematen ari zitzaiola esanez.
Egun batzuk geroago, festa batean zegoela, gizon batek bultza egin zion eta espazio komun batean zeudela ea hil nahi zituen galdetu zion. Ondoren, beste pertsona batzuek kolpatzen hasi ziren, eta azkenean amildegi batetik behera bota zuten.
Hil baino ordu batzuk lehenago, gazte batek eraso egin zion Dlaminiri bere etxean. Antza denez, itzultzeko mehatxua egin zion. Hala ere, poliziak ez zien Dlaminiren laguntza eskaerei erantzun.
Abenduaren 16an hil zen ospitalean. Bere hilketak HIESaren aurkako borrokaren beste defendatzaile batzuen susmoak baieztatu zituen, etsaitasuna dela eta, Hegoafrikan dauden hiru milioi kutsatuetatik gehienak onartzeko beldur direla.

## Fundazioa

Haren alabak, Mandisa Dlaminik, hamahiru urte zituen ama hil ziotenean, eta urte batzuk geroago Gugu Dlamini Fundazioa sortu zuen GIB/HIESaren eta genero-indarkeriaren aurkako borrokari eusteko.

## Omenaldia

2000ko abenduaren 1ean, Durban hiriak The Workshop Shopping Centreko teilatuan zegoen lorategiaren izena aldatu zuen, ordura arte Central Park izenez ezagutzen zena, eta Gugu Dlamini parkearen izena jarri zion, Dlaminiri omenaldia egiteko, Hegoafrikan hiesaren inguruko isiltasuna hautsi zuelako.

## Erreferentziak

* ↑ https://www.nytimes.com/1998/12/28/world/neighbors-kill-an-hiv-positive-aids-activist-in-south-africa.html
* ↑ https://www.thenewhumanitarian.org/report/92929/south-africa-mandisa-dlamini-“you-don’t-know-real-gugu-dlamini”
* ↑ Gugu Dlamini Fundazioa
* ↑ https://www.sa-venues.com/attractionskzn/gugu-dlamini-park.php

## Kanpo estekak

* (Ingelesez):«Neighbors Kill an H.I.V.-Positive AIDS Activist in South Africa».
* (Ingelesez):Gugu Dlamini Fundazioa.
* Datuak: Q10292662
# Gugu Mbatha-Raw

Gugulethu Sophia 'Gugu' Mbatha-Raw (Oxford, Ingalaterra, 1983) aktore ingelesa da. Londresko Arte Dramatikoaren Errege Akademian ikasi ondoren, telebista britainiarrean eta produkzio eszenikoetan hasi zen lanean. Doctor Who zientzia-fikziozko telesailean egin zuen debuta.
Mbatha-Rawren karreran inportantea izan zen Belle (2013) draman egindako lana.
Telebistan, Apple TV+ko The Morning Show telesailean eta Disney+eko Loki delakoan izan ditu rol protagonistak.

## Filmografia
### Zinema

| Urtea | Filma | Pertsonaia |
| 2007 | Straightheads | Young PA |
| 2011 | Larry Crowne | Talia |
| 2013 | Odd Thomas | Viola Peabody |
| 2013 | Belle | Dido Elizabeth Belle |
| 2014 | Beyond the Lights | Noni Jean |
| 2015 | Jupiter Ascending | Famulus |
| 2015 | Concussion | Prema Mutiso |
| 2016 | Free State of Jones | Rachel Knight |
| 2016 | The Whole Truth | Janelle Brady |
| 2016 | Miss Sloane | Esme Manucharian |
| 2017 | Beauty and the Beast | Plumette |
| 2018 | The Cloverfield Paradox | Ava Hamilton |
| 2018 | Irreplaceable You | Abbie |
| 2018 | A Wrinkle in Time | Kate Murry |
| 2018 | Fast Color | Ruth |
| 2018 | Farming | Ms Dapo |
| 2019 | Motherless Brooklyn | Laura Rose |
| 2020 | Come Away | Adult Alice |
| 2020 | Misbehaviour | Jennifer Hosten |
| 2020 | Summerland | Vera |

### Telebista

| Urtea | Telesaila | Pertsonaia | Oharra(k) |
| 2004 | Holby City | Collette Hill | Atal 1 |
| 2005 | Walk Away and I Stumble | Nurse | Telefilm |
| 2006 | Vital Signs | Eve | 5 atal |
| 2006 | Bad Girls | Fidelity Saunders | 2 atal |
| 2006 | Spooks | Jenny | 9 atal |
| 2007 | Doctor Who | Tish Jones | 4 atal |
| 2007 | Agatha Christie's Marple | Tina Argyle | Atal 1 |
| 2008 | Lost in Austen | Piranha | 2 atal |
| 2008 | Bonekickers | Viv Davis | 6 atal |
| 2008 | Trial & Retribution | Jenny Miller | Atal 1 |
| 2009 | Fallout | Shanice Roberts | Telefilm |
| 2010 | Undercovers | Samantha Bloom | 13 atal |
| 2012 | Touch | Clea Hopkins | 13 atal |
| 2016, 2019 | Easy | Sophie | Atal 1 |
| 2016 | Black Mirror | Kelly | Atal 1 |
| 2019 | The Morning Show | Hannah Shoenfeld | 10 atal |
| 2019 | The Dark Crystal: Age of Resistance | Seladon (ahotsa) | 9 atal |
| 2021– | Loki | Ravonna Lexus Renslayer / Rebecca Tourminet | |
| 2021 | The Girl Before | Jane | 4 atal |

## Erreferentziak

* ↑ Bernstein, Abbie. Gugu Mbatha-Raw On "Touch" Interview – EXCLUSIVE. .
* ↑ Gugu Mbatha-Raw Attempts to Put Together Mr. Potato Head. .

## Kanpo estekak

* Datuak: Q3119298
* Multimedia: Gugu Mbatha-Raw / Q3119298
# Guiana-Berric (Tolosa Okzitaniako tranbia)

1. linea (Tolosako tranbia) :
Guiana-Berric (Guyenne-Berry, frantsesez) Tolosa Okzitaniako tranbiaren geltokia da, Blanhac udalerrian kokatuta dagoena, route de Grenade eta rue de Guyenne artean hain zuzen.
Geltokia 2010ko abenduaren 11an ireki zen, Tolosa Okzitaniako tranbiaren linea Arenas eta Aeroconstellacion arteko luzapenarekin.

## Sarbideak

* Route de Grenade

## Historia

2010ko abenduaren 11an ireki zen Guiana-Berric geltokia.

## Konexioak

Ez dago beste konexioak geltokian.

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).

## Ikus, gainera

* Tolosa Okzitaniako tranbia
* 1. linea (Tolosa Okzitaniako tranbia)

## Kanpo estekak

* Tisséo web gune ofiziala
* Datuak: Q98400010
* Multimedia: Guyenne - Berry (Toulouse tramway) / Q98400010
# Haizea Oses

Haizea Oses Sáiz (Arrasate, Gipuzkoa, 2004ko irailaren 25a) eskalatzailea da.

## Ibilbidea
### Lehen urratsak

Oso umetatik heldu zion eskalada praktikatzeari, Mirian Mulasekin batez ere, 10 bat urte zituenean. Ondoren, Josean Mulasen gidaritzapean hasi zen eta harekin jarraitzen du, asko ikasten baitu Mulasengandik.
Haizearen erreferenteak Aitziber Urrutia, Mirian Mulas, Itziar Zabala, Marta Camara, eta Irantzu Porres eskalatzaileak izan dira, besteak beste.

### Lorpenak

2018an zilarrezko domina eskuratu zuen Madrilen jokatu zen Espainiako Eskalada Kopan, SB16 kategorian.
2021ean zailtasuneko Espainiako Kopa irabazi zuen Osesek, 18 urtez azpikoen mailan. Azken urteetan jokatu dituen txapelketa gehienetan gailendu da. 2022ko martxoan euskal selekzioarekin lehiatu zen Sheffielden (Ingalaterra), lehenengo aldiz lehiatu zen nazioartean euskal selekzioaren elastikoarekin.

### Erronkak

2022ko Apirilaren 23an eta 24an hasiko dira Europako blokeko txapelketak Souren (Portugal) eta parte hartzeko asmoa du.
Balzolan (Dima, Bizkaia) egon zen 2021ean egun batzuetan, eta White Zombie [8c zailtasuna] bidea probatzen egon zen dokumental baterako. Bi aldiz-edo erori zen. Geroztik, buruan dauka bide hori. Agian, hori izango da erronka nagusia.

### Zinema

Mikel Gurrea zuzendariaren Heltzear film laburrean parte hartu zuen.

## Erreferentziak

* 1 2 Ugartemendia, Unai. ««Urduritasuna kontrolatzen ikasi behar dut»» Berria (Noiz kontsultatua: 2022-04-12).
* ↑ «PLATA PARA LA ESCALADORA HAIZEA OSÉS EN MADRID» El Diario Vasco 2018-11-08 (Noiz kontsultatua: 2022-04-12).
* ↑ Heltzear (C) (2021). (Noiz kontsultatua: 2022-04-12).
* ↑ «El corto 'Heltzear' deja «buenas sensaciones» en la Mostra» El Diario Vasco 2021-09-10 (Noiz kontsultatua: 2022-04-12).

## Kanpo estekak

* Haize Oses. Astrapala podcasta. Youtuben
* Datuak: Q111588650
# Haizea Pastor

Haizea Pastor Rodríguez (Gasteiz, 1987) arabar zinema-zuzendaria da.
Hasieran argazkigintza arloan lan egin zuen baina laster zinema mundura pasa zen. Zenbait dokumental eta Ur handitan saioa egin ondoren, 2021ean Iker Álvarezekin batera Zutik! marrazki bizidunetako euskal filma estreinatu zuen.
Filma 2022an marrazki bizidunetako film onenaren Goya Saria izendatu zuten.

## Erreferentziak

* ↑ gookapi.com
* ↑ (Gaztelaniaz) González, Carlos. (2022-2-11). «Haizea Pastor, ¿un nuevo Goya alavés en animación?» Noticias de Álava.

## Kanpo estekak

* Datuak: Q110929739
# Haizealdea eta haizebea

Haizebea haizeak jotzen duen norantza da une eta toki zehatz batean, hau da, haizearenarekin bat datorrena. Haizealdea kontrakoa da.
Eraikin batean, haizebea babestua dagoen aldea da eta haizealdea, indarra jasotzen duena. Belaontzi batean, haizealdea haizea ontzian sartzen den norantza da eta haizebea, kontrako aldea, ontziaren erdialdea erreferentzia hartuta.

## Munta meteorologikoa

Haizebe eta haizealde hitzak kirol ehiztari batek kontrako haize eta aldeko haize dei litzakeenen baliokide dira. Hitz horiek ez dituzte marinelek ontziez ari direnean bakarrik erabiltzen, baita uhartedi bateko uharteez eta uharte bateko aurpegiez ere. Azken kasu horretan, haizealdea haizeak jotzen duen uharteko zatia da; beraz, tokirik hezeena da. Haizebea, berriz, uhartearen garaieragatik haizetik babestutako zatia da; hori dela eta, uharteko tokirik lehorrena da. Horrela, haizebe edo haizealde kokapena, ozeanoko uharteetan, bertako eguraldiaren eta klimaren faktore garrantzitsua da.

## Ikus, gainera

* Haize-arrosa

## Kanpo estekak

* Datuak: Q372001
# Haizea Garcia

Haizea Garcia Olaetxea (Atxondo, Bizkaia) bizkaitar aktorea da.

## Erreferentziak

* ↑ (Gaztelaniaz) Enebral, Virginia. (2017ko azaroaren 4a). «Durangaldea, caladero de intérpretes» El Correo (Noiz kontsultatua: 2017ko abenduaren 9an).
* ↑ Esteban, Itsaso. (2017ko urriaren 13a). «Estreinaldiaren atarian, ‘Errementari’ filmeko partaide izatearen ilusioa umeen begietan» Anboto (Noiz kontsultatua: 2017ko abenduaren 9an).
* Datuak: Q45125417
# Haizea Ziluaga

Haizea Ziluaga Larreategi (Bilbo, Bizkaia, 1979) abokatua da.

## Biografia

2021eko abuztuan Arteako (Arratia) Basoan egin zen ITA, Iraultza Txikien Akanpadako antolatzaileetarikoa izan zen.

## Erreferentziak

* ↑ «Haizea Ziluaga Larreategi | Abogado | Hernani» www.emerita.legal (Noiz kontsultatua: 2022-02-14).
* ↑ Garaialde, Olaia L.. ««Txinpartek elkar ezagutu behar dute sua pizteko»» Berria (Noiz kontsultatua: 2022-02-14).
* ↑ Rodriguez, Naroa Torralba. «Martxan da herri mugimenduen topalekua» Berria (Noiz kontsultatua: 2022-02-14).

## Kanpo estekak

* Datuak: Q110918267